


ĆUK 


IV a p i s a o Bogdan. B a b i ć 


Ćuk je svakako jedna od naj- 
bezazlenijih, a jako ozloglašenih 
ptica. Poznato je, da narod vje- 
ruje, da ćuk javlja smrt nekoga 
u blizini kuće, gdje se pojavi. 
Kako je ćuk noćna ptica, a leti 
prema svijetlu, to je lako razu- 
mljivo, da će i doći na prozore 
one kuće u kojoj gori svjetiljka 
po noći. Na selu se rano iiježe, 
a svjetiljke gore samo tamo, gdje 
su bolesnici. Nije nikakvo čudo, 
da baš na ovako rasvijetljene 
prozore udara ćuk. Kako se usto 
glasi sa »kuvit, kuvit«, to je na- 
rod u svome praznovjerju lako 
iz onoga »kuvit« čuo »umrit, 
umrit«. Pa i Nijemci su od toga 
učinili »Komm mit, Komm mit« 
t. j. »Dođi sa mnom (bolesniče)!« 
Jasno je, da i bolesnik, koji je 
jako' slab, ako opazi i čuje glas, 
može da osjeća pogoršanje. 

Protivno tom praznovjerju ćuk 
je jako bezazlena ptica, istina 
noćna grabljivica, koja spada 
među sove i to tako zvane sove 
kamenarke. Dug je oko 24 cm, a 
uglavnom je smeđe, bijelo pje- 
gavo' i prugasto obojen. S leđa je 
naime smeđ s bijelim pjegama, 
s trbušne strane bijel sa širokim 
smeđim uzdužnim prugama. Na 
sredini trbuha, na podvratku i na 


trtici je posve bijel, a rep i vršci 
krila su mu smeđi sa svijetlim po- 
prečnim prugama. 

Boravi obično uz rubove šuma, 
na vrtnom drveću, onome po po- 
ljima, u kamenolomima, peći- 
nama, ruševinama, tornjevima, 
štagljima i krajevima s puno vo- 
ćaka i vrbika. U svibnju nosi jaja 
u kakvo duplje, u rupe zidova ili 
zemlje. Obično po danu sjedi na 
skloniitim mjestima, gdje ga štiti 
njegova boja perja, koje je jako 
buhavo. Ako ga slučajno štogod 
po danu uznemiri, leti lako, ali na 
poseban način kao nijedna druga 
sova, nekako trzavo na mahove 
u velikim krugovima. Po noći leti 
posve obično. Čim se smrači, iz- 
lazi iz skrovišta i lovi miševe, 
gmazove, vodozemce, kukce i pti- 
ce, koje su velike kao vrabac. 
Kod lova leti lagano preko polja 
i livada i traži plijen, a katkada 
znade sjesti i čekati u zasjedi, 
dok naiđe plijen, na koga se baci. 

Oči su mu uperene naprijed i 
opkoljene tako' zvanim »velom«, 
to jest krugom sitnih pahuljica. 
Oči su mu žute boje, po čem se 
razlikuje od drugih sova. 

Prema svemu vidimo., da je po- 
sve bezazlena, čak i korisna pti- 
ca, koja uništava poljske miševe. 


ZANIMLJIVOSTI 

Zašto ne pije? četiri razloga navodi 
jedan seljak, zašto ne će da pije: 1. 
jer hoće da uvijek imade jasan i ne- 
pomućen razum; 2. jer hoće da bude 
zdrav; 3. jer na taj način uštedi za 
sebe i za svoju obitelj više novaca; i 
napokon 4. jer si na taj način ne 
otešča savjest grijehom. 

Crnačka štampa. Crnci imaju oko 
600 svojih novina, koji se ukupno 
štampaju u nakladi od 200 hiljada pri- 
mjeraka. 

Tulipani se goje u Nizozemskoj na 
preko 5000 hektara zemljišta. 

Što su to meteoriti? Meteoriti su 
mala nebeska tjelesa, koja katkada 
padnu iz svemira na -našu zemlju. Je- 
dne meteorite zovemo sideritima. Oni 
su od željeza s mnogo niklja. Druge 
meteorite zovemo asideritima. To je 
meteorsko kamenje, u kojem ima ovih 
ruda: plagioklasa, olivina, grafita, di- 
jamanata, željeznh ruda, zlata iridija 
i platine. 

Koliki je poprečni život raznih sta- 
leža? Na to odgovara statistika ova- 
ko: Sedamdesetu godinu doživi. 42% 
teologa, 40 % seljaka, 35% viših činov- 
mka, 35% trgovaca, 32% nižih činov- 
nika, 29% odvjetnika, 23% umjetnika, 
27% učitelja i 24% liječnika. 

Kako je Rousseau ocijenio žene. Pi- 
tali filozofa Kousseau-a, koliko i ka- 
kovih svojstava treba da ima djevoj- 
ka, da bi usrećila čovjeka. Brzo napisa 
on ovu taksu ženskih vrlina: Ljepota 
0, kućanica 0, obrazovanost duha 0, 
novac 0, dobrota srca 1. Ako djevoj- 
ka nema ništa nego dobro srce, vri- 
jedi 1. Ako- ima k tome novaca, vri- 
jedi stotinu. Ako je povrh toga jošte 
i kućanica., vrijedi, tisuću. Ako k sve- 
mu tome još i lijepa, vrijedi deset 
tisuća! 

Novci slavnog engleskog pisca. En- 
gleski pisac Bernard Shaw dobiva na 
godinu 4 i po milijuna dinara. Dosad) 
je stekao imutak od preko 120 mili- 
juna dinara, koji je uložio ponajviše 
u kuće i zemlju, 

Kristof Kolumbo je putovao od 
Evrope do Amerike punih sedamde- 
set dana. Danas taj put parobrod 
prevali u četiri dana. 

Filipini i Filiponi. Filipinima 
(španjolski Filipinos) zovu se pokr- 
šteni Malajci na filipinskome otoku 
Luzonu. Muhamedovske Malajce na 
Luzonu zovu Moros. Pored jednih i 
drugih živi na otoku Luzonu i sedam 
poganskih plemena. Evo im imena: 
'1. Negritos; 2. Ilongoti; 3. Kalingas; 
4. ilfugaos; 5. Bontok-Igoroti; 6. Ben- 
guet-Lepanto-Igoroti i 7. Tinggiani. 
Filipinski su otoci bili prije pod vlasfi 
Španjolske, a sada su već 36 godina 
pod vlasti Udruženih Država Sjeverne 
Amerike. — Filiponi su ruska 
vjerska sekta. Doselif* su se iz Rusije 
prije sto godina u Istočnu Prusiju u 
mazursko okružje Sensbung. Ima ih 
oko sedam stotina. 

Pušenje. U Engleskoj je godine 
1907. na svakog stanovnika otpadala 
201 cigareta i 12 cigara, a 1924. go- 
dine 811 cigareta i 4 cigare. 


Naslovna slika: PLEMIĆKI DVORAC U MOKRICAMA s dvorišne strane 

Foto Branko Bune ta 


BEZAZLENI H9RRV 


NAPISAO MIHAEL JOVCE 
PREVEO TINE KRISTIC 


S pravom su ga zvali »bezazleni«, jer nije bio 
posve lud. Govorio je sam sa sobom i, kako smo 
se priučili na to, mogao je biti u klubu, koliko 
je god htio. 

No da je posve lud, pokazao je danas po podne. 
Bilo nas je vrlo mnogo u klubu, gdje smo pso- 
vali žegu, a usto slušali novosti iz Papetta, pri- 
čane od druga Dawsona, koji je upravo odanle 
došao. 

Nekii od nas <sreli su ga već prije negdje na 
otocima, ali on je bio kod nas prvi put. Nije ni 
čudo, da smo ga upravo opsjeli i radoznalo pro- 
matrali, kako se to već radi u ovako zabitnom 
gnijezdu. 

Upravo u času, kad smo se tresli od smijeha 
nakon njegove jedne šaljive priče — a on je 
znao vrlo šaljivo pričati — ispade odnekuda be- 
zazleni Harry. Kao obično govorio je sam sa so- 
bom, kao da pita uzrok našem smijehu. Odjed- 
nom se strašno promijeni. Istisnu prestrašeni, 
kratak krik, kao da je vidio kakvu prikazu, a 
onda se odvuče iz sobe potiho jaučući, da je bilo 
strašno slušati. 

Sve se dogodilo u jednoj minuti, i svima je 
bilo nekako neugodno pri duši. Iza dulje, neu- 
godne šutnje skoči odjednom Dawson i poleti 
za njim. Dawson nađe Harry-a iza klupske zgra- 
de — prostrijeljene, razmrskane glave. 

Mora da je jadnik kroz stražnja vrata ušao u 
drugu klupsku sobu i tamo uzeo iz pretinca re- 
volver, za koga je znao, da tamo uvijek stoji. 
Iza toga je izašao i ustrijelio se. 

Kad se Dawson uvečer opet pojavio u klubu, 
htjeli smo svi da saznamo pojedinosti. Nakon što 
je potegao dobar gutljaj, poče on: 

»Neko me je pitao, tko je i odakle je bezazleni 
Harry«, reče on. »On je iz Engleske, a zvao se 


savanje izgubljeni, osim jednog jedinog. Samo- 
dva su živa čovjeka mogli ostaviti lađu kod pro- 
pasti, i to u tome jedinom čamcu, Harrison i još 
jedan. Sjedjeli su sami u čamcu na velikom oce- 
anu, a između njih je bila samo kutija biskvita 
i posuda s pitkom vodom. 

Prva dvadeset i četiri sata brinuli su se samo o 
tome, da jedan drugoga održi budnim. Vi znate, 
kakvo je more, preko koga je prohujao ciklon, 
te da se mora dobro raditi, da ovako mali čamac 
ne zaglavi u valovima visokim kao kuća. Prve 
noći nisu mnogo spavali. 

Iza 1 toga se more smiri i konačno pređe oluja. 
Njih dvojica su sjedjela pod žarkim suncem mi- 
lje i milje daleko od svega, a da ni najmanje nisu 
mogli slutiti, šta će se s njima dogoditi. 

Dok je još bilo vode, najgora je za njih bila 
jednoličnost. Strašna dosadna jednoličnost, na 
sve strane mirno more, gore modro nebo. Ništa 
drugo, pa ni jednog jedinog galeba da vidiš. I 
noći su bile strašne. Onda je počelo bivati sve 
manje pitke vode. Pazili su sa strahom jedan na 
drugoga, da koji ne bi pio više vode, nego li mu 
pripada. Harrison je imao u džepu nabijen re- 
volver. 

Bili su iscrpljeni, a živci im prenapeti. Onaj 
drug Harrisonov nije mogao više i jedva šapćući 
zamoli, da podijele preostalu vodu i da je za- 
jedno popiju. Reče, da sigurno ne će više nikoga 
naći, pa zašto da si produžuju muke pijući samo 
po jedan napršnjak vode. Bolje da sve popiju i 
onda da se ustrijele. 

Harrison strese glavom ne odobravajući, po- 
gleda druga bijesnim pogledom i grčevito zgrabi 
držak revolvera u svome džepu. 

Onaj drugi izgubi odjednom razbor, dopuza 
do spremišta vode i odvrnu drvenu pipu. Harri- 


Harrison. Vozio se na starom 
parobrodu Luana, koji je za 
vrijeme ciklona propao u 
moru .sa svom posadom. Ta- 
ko se barem onda govorilo. 
Kad je parobrod zaplovio', 
bio je Harry posve zdrav, a 
kad su ga u Papettu iskrcali, 
bio je upravo onakav, kao do 
danas po podne. 

Neki će od vas sigurno 
znati, da su kod propasti 
Luane bili svi čamci za spa- 

Slika desno : 

SPAS ZAPADNE EVROPE 
PRED 250 GODINA 
Godine 1683. padoše Turci pod Beč, gdje 
su im se 12. rujna oduprle savezničke čete 
Njemačke, Austrije i Poljske. Ove je go- 
dine svečano proslavljena u Beču ta po- 
bjeda nad Turcima 

son vidje, kako je pustio da voda teče, i u nena- 
danoj bijesnoj odluci posrnu i ispali revolver. 

Hitac je bio dobar, čovjek padne na lice i 
ostade ležeći kao hrpa mesa. Što se poslije do- 
godilo, ne znam. Mislim, da je Harrison stajao 
jedan časak nepomično, a onda odteturao do 
spremišta s vodom. Pri tome je sigurno na stranu 
gurnuo beživotno tijelo. No u spremištu ne nađe 
vode, nego samo dvije male rupe. Kugla je po- 
godila rub lađe i spremište, te je dragocjena te- 
kućina istekla i pomiješala se s morskom vodom 
na dnu lađe. 

Možda je kušao da pije tu smjesu, onda ga je 
valjda sjpopalo ludilo i očuvalo od samoubojstva. 
Od svega, što se dalje dogodilo, jedno je sigur- 
no: našli su ga naskoro. Njega i onoga drugoga. 
Obojicu su donijeli na mali parobrod, koji ih je 
spasao. Za Harrisona su učinili sve, što se moglo 


učiniti. Vidjeli su, da ni onaj drugi nije mrtav, 
nego samo vrlo teško ranjen. 

Dane i dane ležao je Harrison u žestokoj groz- 
nici i trebalo je cijele tjedne, dok se posve opo- 
ravio. Bio je i posve razuman, samo malo' zastra- 
šen. No na samome brodu susreo je najprije ono- 
ga, za koga je mislio., da ga je ubio. I to mu je 
smutilo pamet. Ponio se tada, kao i ono danas, 
a od onda nije zdrave pameti.« 

Dawson zastade kao da je svršio. No svi smo 
imali osjećaj, da je nešto važno ispustio iz priče. 

»Kako to, ako se smije pitati,« reče netko, »da 
vi to sve tako dobro znate? Možda ste poznavali 
onoga drugog?« 

Dawson se nasmiješi i, pokaza brazgotinu na 
čelu, 

»Ovdje je pogodio jedan loš hitac, ali jadnik 
je danas popodne bolje pogodio.« 


Otkuda Germanima ime? 

N A R I S A O JOS/P Z 1 n A R I Ć 


Nijemce i, druge narode, što govore jezikom, 
koji je u rodu s njemačkim jezikom, zovemo 
Germanima. Danas su najveći germanski naro- 
di na svijetu Englezi i Nijemci. Pored njih go- 
vore germanskim jezicima Šveđani, Norvežani, 
Danci i Islanđani. Germanskim jezikom govore 
u Evropi još Holandezi i sjeverni Belgijanci. 
No holandeski je jezik zapravo mješavina od 
različnih njemačkih narječja. Isto je tako i 
flemski jezik, kojim govore sjeverni Belgijanci, 
zapravo tek narječje donjonjemačkoga govos- 
ra. I još su 2 do 3 druga germanska govora, 
koje bismo mogli držati za zasebne jezike. 

Dok za ime »Slaveni« još danas ne znamo 
pravo, što znači, dotle se čini, da je ime »Ger- 
mani« dobro protumačeno. Evo, kako to -tumače. 

Znamo, da zapadnom Njemačkom teče rijeka 
Rajna. Danas stanuju Germani i s lijeve strane 
Rajne, ali u staro je vrijeme Rajna rastavljala 
Germane (pradjedove Nijemaca) od Kelta ili 
Gala, koji su onda bili silan narod. Stari su Ger- 
mani bili gotovo vojnički narod. Izabrali bi sebi 
vođu, koji bi ih poveo u tuđu zemlju, da ondje 
grabe plijen. Tako su stari Germani navaljivali 


i na Gale ili Kelte, koji su im bili susjedi preko 
Rajne. Tako se geimansko pleme Tungri bilo 
preselilo u keltsku ili galsku zemlju. U ono vri- 
jeme ni jesu stari Germani ili stari Nijemci, imali 
zajedničkoga imena, nego je svako pleme imalo 
svoje ime. Sami sebi nijesu nadjenuti imena, jer 
narodima daju ime drugi narodi. To je isto tako-, 
kao što čujemo dijete, kad ga ipitaš, kako se 
zove, da šaljivo odgovara: »Ja se sam ne zo- 
vem, mene mama zove«. I ljudima daju ime i 
prezime drugi ljudi. 

Tako su i Tungrima, koji su se preselili u kelt- 
sku zemlju dali, Kelti ili Gali novo ime Germani. 
Ta riječ znači otprilike »Topličani«, jer su se 
Tun'gri doselili u kraj, gdje su bile neke toplice, 
za koje su u ono vrijeme znali nadaleko. Ne zna- 
mo, koje su to bile toplice. Ipak se čini, da su to 
toplice Spa u današnjoj Belgiji. Zacijelo ni sami 
Tungri nijesu znali, zašto ih zovu Germanima, 
jer nijesu razumjeli, dobro tuđega keltskoga je- 
zika. Oni su onda govorili, da tamo preko Raj- 
ne (u današnjoj Njemačkoj) također žive Ger- 
mani. Tako je ime jednoga plemena prešlo na 
sav njemački narod. 


SMm U ŽUTOM KO AS JU 

SPJEVAO JERONIM KORNER 


Umrijet ću jednom sred klasja, što zrene, 
ko mak, ispijen od sunca. 

Grlice bijele ljubit će mene 
i bijela, nebeska runca. 

Umrijet ću tiho sred klasja žuta, 
lepršamja grlica, tužnih i nježni’ . . . 

Oblaci bit će posljednjeg puta 
bestjelesno laki i snježni. 


A bit će natpis na mojemu grobu, 
što značit će bol vaseijele jave, 
da ništa nije lijepo na globu 
do prirode sjaja i beskraji plave: 

»Volio sam oblake, lake i bijele, 
i nebo, beskrajno, plavo, 
volio sam grlice, nježne i bijele, 
i polja, što odišu zdravo . -. .« 

BRAČNO PUTOVANJE PRED 100 GODINA 
Dio velike slike w Sinfonija“ od Morica Scharuda, koji prikazuje prizor bračnog putovanja iz doba romantike 


DNEVNI ŽIVO T u RIMU 

IV a p i s a o Ivan D e g r e 1 


Jutro se rađa. Popnimo se uz Palatin, jedan 
od sedam brežuljaka, na kojima je sagrađen 
Rim. Cesta je uska i vijugava, najviše nas zani- 
maju ljudi, koji nas žurno- obilaze — to su k 1 i- 
j e n t i, koji se žuri, da svojim patronima (za- 
štitnicima) zažele dobro jutro. Klijenti — pa- 
troni! Nekad je najiskrenija privrženost vezala 
ove dvije strane, no danas je drugačije: lakomi 
egoizam vlada svuda. Patron si je od klijenata 
načinio- pratnju, a klijenti očekuju za to bogat 
dar ili dobar zalogaj. Stoga se i žure, da ne bi 
zakasnili u svojoj teškoj togi. Ona je dodu- 
še velika žrtva za klijentovu plitku kesu, ali 
kako bi se mogao bez nje pokazati? 

No mi smo pred kućom odlična Rimljanina: 
pravokutna zgrada, sprijeda gola prizemnica, 
straga jednospra-tna; ravan krov. Fasada je bez 
ukrasa. Nekoliko- kamenih stepenica i evo nas 
u otvorenom, prostranom predvorju zvanom 
v e s t i b u 1. Klijenti nestrpljivo čekaju izlaz 
sunca, to jest čas, u koji će ih pustiti pred pa- 
trona, da ga pozdrave (salutatio). Patron je rano 
ustao. Po običaju najprije su ga pozdravila nje- 
gova djeca i robovi, i; s njima je prinio jutarnju 
žrtvu kućnim bogovima. 

Međutim je i sunce izašlo. Vratar pusti kli- 
jente u krasni atrij. Na divnom naslonjaču od 
skupocjena i ornamentima ukrašena drveta sjedi 
gospodar i zove klijente po redu. Pozvani stupe 
naprijed, poljube gospodaru ruku i pozdrave ga: 
»Ave, domine! (Zdravo, gospodaru!)« A on se 
propituje za svakog. Ohrabreni njegovim prijaz- 


nim postupkom iznose mu redom svoje brige: 
jedan bi se htio domoči kakvog posjeda, drugi bi 
htio kćer udati i t. d. A svi žele savjeta i pomoći. 
I dugo će potrajati, dok gospodar svrši sa svima. 
Razgledajmo dotle atrij. To je najotmjenija dvo- 
rana rimske kuće. Na dva reda vitkih stupova od 
bijela mramo.ra počiva ukusno- popločen drveni 
strop. Na sredini je stropa prilično velik otvor, 
kroz koji može padati kiša u bazen na podu. 
Stijene bazena su mozaici, koji prikazuju razli- 
čito cvijeće. I zidovi su također obloženi mramo- 
rom; duž njih su kipovi, između kojih su ulazi u 
različite odaje, odijeljene skupocjenim zasto- 
rima. 

No pozdrav je gotov. Pokraj gospodara po- 
javi se rob s blagajnom i podijeli nekojim kli- 
jentima dar. Druge je gospodar pozvao-, da ga 
poslije podne prate na Martovo- polje, a 
prema tome su pozvani k njemu i na c e n u 
(objed oko 4 sata). Poslije pozdrava gospodar 
se povuče u obiteljsku odaju, da doručkuje — 
osam sati je otprilike. Zatim ode u t a b 1 i n u m 
(radna soba); tu će provesti prije podne, ako ga 
kakvi poslovi ne zovu na forum (trg). Udupst 
će se u knjigovodstvo ili će se zabaviti književ- 
nim studijama. 

Što se međutim događa u ovom milijunskom 
gradu? Sišli, smo s Pala-tina; pred nama je pro- 
metna- Via sacra (Sveti put). Evo nas u bu- 
jici svijeta. Tu se žure radnici na posao, tamo idu 
dječaci u školu; eno- i grčkog pedagoga. Sve- 
čano stupa, a iza njega rob s Homerom i ploči- 


777 


com. Trhonoše dolaze s balama, lijenčine se po- 
vlače, kovači kuju, pokućarci se pogađaju s do- 
maćicama. Iz fonda nude trgovci svoju robu. Pro- 
sjaci i vračevi zaustavljaju prolaznike, a lakrdi- 
jaši zabavljaju. Grupa obrtnika ide na neku 
skupnu svečanost; iza nje teško natovarene mule 
sa svojim grlatim goničima. Eno krasne nosiljke, 
koju nosi osam stasitih Trakijanaca. Ispred nje 
mnoštvo klijenata pravi mjesto, a iza nje se po- 
vlače robovi. Smijeh, vika, pjesma — buka juž- 
njačkog velegrada. Lagano napredujemo, i dosta 
će proći- vremena, dok stignemo na forum. Tu 
se drže pučke skupštine, sjednice senata, sudbene 
rasprave i sklapaju bankovni poslovi. Sve se no- 
vosti mogu na forumu saznati. 

U ovo vrijeme na forumu je veoma živo, i te- 
škom nam mukom uspijeva da promotrimo kra- 
sne mramorne građevine, koje okružuju forum: 
hramovi, bazilike ii državne zgrade, što nove što 
obnovljene. Evo i govornice, s koje je nekoć 
Ciceron govorio. Vrijeme prolazi i sunce je već 
na zenitu. Na stepenicama kurije pojavi se činov- 
nik ii najavi, da je podne. Pođimo natrag! Usput 
nailazimo na gostionicu; u njoj je veoma živo. 
Tu je većinom niži sloj naroda, ljudi, koji nose 
tuniku, ali se tu nalazi i ljudi u togi — to su 
klijenti. Možda su im pređi bili bogati i ugledni. 

Idimo dalje! Nailazimo na beskućnike, koji 
provode s i e s t u (popodnevni počinak) na tu- 
đim vratima. Sunce je visoko i peče, okolo je 
tišina. 

Kod kuće naš gospodar upravo drugi put do- 
ručkuje (prandium): meso, povrće, voće i, gutljaj 
dobra vina. Nakon toga dolazi siesta u hladovitoj 
sjenici. Tko nije spriječen javnim poslom, taj se 
drži ovog popodnevnog reda: siesta, kupanje, 
cena (objed oko 4 sata). Raskoš i mekoputnost 
došla je s istoka u Rim i rastrovala ove nekada 
jake ljude. Siesta ne traje dugo, kupanje je duže, 
a cena je najduža. 

Vani na Martovu polju ogromna su Agripina 
kupališta, u koja svako popodne srljaju i bogati 
i siromasi. 

Na to> se i naš gospodar davno priviknuo. Zato 
si je i uzeo jutros nekoliko klijenata, da ga prate 
s robovima u kupalište. Svi su se spustili prema 
Tiberu. Iza njih je ogromni Circus m a x i- 
m us. Pogled na kolos, koji može da proguta do 
150.000 gledalaca, daje novi predmet za razgo- 
vor. Ako će skoro biti koja utrka, govori o tom 
cijeli grad. Klijenti imaju svakako o tome naj- 

novije vijesti, ta čuli su ih na forumu. Uspijeva 
im da tim zabave svoga gospodara sve do kupa- 
lišta. Nisu se putem ni obazirali na krasne hra- 
move i teatre; to nisu za njih više novosti. Što 
su bliže kupalištu, to je bučnije oko njih. Tu su 
djeca, mladež, odrasli. Svako se na svoj način 
zabavlja: kockanjem, igranjem lopte, trčanjem, 
hrvanjem, bacanjem .diska i t. d. Tako je to sve 
do dva sata (po rimskom do 8), dok se ne otvori 
kupalište, pa sve tamo pojuri. Stijene kupališta su 
obložene mramorom, krov je staklen, a zrcala 
od metala. Iz srebrnih pipaca struji voda dove- 
dena iz Sabinskih planina. Poslije kupke odlaze 
bilo u knjižnicu, čitaonicu ili igračnicu, da se za- 
bave. 

No doskora je vrijeme ceni i počinju se razi- 
laziti; tako i naš gazda. Kod kuće već čeka obilni 
stol. Budući da gosti još nisu tu, obazrimo- se 
okolo po blagovaonici (triklinium). Okrenuta je 
i otvorena prema vrtu, prozora nema. Pod je od 
svijetlog mramora, stijene su pune mozaika, a 
strop je od skupocjenog drveta. Na sredini je 
stol, na koji se s tri strane naslanjaju sofe, a na 
svakoj je mjesta za trojicu. Pred svakim je mje- 
stom srebrna zdjela, a uz nju -servieta i, dvije sre- 
brne žlice, zatim srebrna posuda, iz koje se pije. 
Na stolu ne manjka sol za žrtve. Na mramornoj 
ploči pokraj zida bokal je s vinom. 

No već su i gosti tu. Na sebi imaju stolnu 
odjeću (vestis cenatoria). Gospodar naznači mje- 
sta. Slijedi molitva bogovima, iza koje se odlože 
sandale. Zatim se ispruže po sofi nogama natrag 
i nalakte se na lijevu ruku. Robovi donose vodu 
i gosti peru ruke. Tada počinje objed: povrće, 
ljuto korijenje, puževi, ribe itd., a ovo se zalijeva 
mulsumom (mošt s medom). Zatim robovi sve 
uklone i stol operu, kao i gosti ruke. Tek sad 
počinje prava cenai. Jelo sastoji od različitog 
mesa: divljači, ribe, svinje. Začinja se uljem. Za- 
lijeva razrijeđenim vinom. 

Poslije cene mala je stanka, zatim žrtva, a onda 
dolazi na stol pecivo, kolači, voće i grožđe. Na- 
taču se i fina kioska vina, no- više se ne pazi na 
mjeru. Robovi dijalozima razbijaju dosadu i tako 
prolazi vrijeme, a pijanka (comissatio) traje do 
zore. Čak i poslije pijanke svrati se gdjekoji gost 
kojem svom prijatelju, gdje se skupilo veselo 
društvo. Tamo- izaberu »kralja pijanke« i uz po- 
klike »vivas« (živio) nastave piti . . . 

To nisu više hrabri i. pošteni Rimljani, koji su 
osvajali svijet. 

Uto- je i noć prostrla svoje sjene po gradu. 
Mrak je u njem, jer Rim još ne zna za noćno- 
osvijetljenje. No još je mračniji život ovih ljudi, 
koji se kupaju u nasladama; i bit će takav još 
neko- vrijeme. No tad će doći apostol, da zapali 
zublju Istine, koja će povesti ljude dobre volje 
u novi, kršćanski Rim. 


POD JARMOM FAKIRA 

»Zdravo, Mahally! Budi blagoslovljen mali 
zlatni cvjetiću, ti, koja poput lotusa s Gangesa 
blažiš prognaniku boji pomisao na rođeni kraj!« 

Djevojka je odložila košaricu na pijesak ispred 
šatora i stojeći sučelice pariji promatraše ga 
ozbiljno i prijazno. 

»Tvoja (bol, Mehidure?« reče ljupko. »Tvoja 
bol? Hoćeš li da ti kažem, gdje joj je izvor? . . . 
Ti ne trpiš radi toga, što si daleko od lijepog 
neba Indije, daleko od neprohodnih prašuma, u 
kojima riču zvijeri, daleko od uglednih fakira i 
pagoda, u kojima se štuje Šiva; ti ne žališ za 
svojim zavičajem toliko, da bi njegova udalje- 
nost mogla biti uzrok tvojih muka, Mehidure, 
drugo nešto muči te i čini ti život odvratnim, 
tvoja mržnja, kojom mrziš ljude. Tvoje je srce 
puno žuči, riječi su ti divlje, čak i molitve, kad 
prosiš na vratima šatora, prekida proklinjanje! 
Ako hoćeš da budeš sretan, ne mrzi čovjčanstvo; 
ako hoćeš- da budeš ljubljen, budi dobar!« 

Rekavši to Mahally se udalji od parijina ča- 
dora spokojna i nasmijana pod zla.tnim vijencem 
pletenica, koje pustinjski vjetar nastoji da za- 
mrsi, i povrati se natrag u logor, nad koji palme 
i oleandri šire svoju sjenu. . . Mehidur je dršćući 
saslušao riječi djevojke, a onda je zapao u dugo 
snatrenje. Oči mu postadoše blaže, divlji obični 
izraz njegovih crta smekšaO' se, i čitavo je nje- 
govo lice postalo prijatnije. Njegovo je srce dir- 
nuto, a duša potresena ... Je li Mehidur konač- 
no ozdravio od te ljute muke, koja se zove mrž- 
nja? . . . Možda! . . . 

... Ali najednom pokraj šatora proleti konja- 
nik jureći u propanj na strjelovitu bijelcu. To 
se Draid vraća iz lova. Jedna gazela privezana 
je poprijeko iza njegova sedla. Lijepa krvava 
glava pustinjske srne s mekim pomućenim okom, 
tanke noge, koje su u trku ostavljale daleko za 
sobom lovačke pse, vise sada mrtvo i zanjišu se 
oštro svaki put, kad konj dodirne tlo. 

Petnaest godina, što protekoše, izmijenile su 
ponešto crte poglavice Anguda. Ali on je još 
uvijek lijep, resi ga ljepota, koju daju umnost, 
plemenitost i snaga. Prolazeći pokraj Mehidura 
dobaci mu pred noge na pijesak goluba grivnja- 
ša, kojemu je ukočeno tijelo probodeno strije- 
lom. To je milostinja lovčeva. Mahrat škrine zu- 
bima videći, kako se preda nj skotrljala ptica, a 
svileno, joj perje prelijeva se na suncu metalnim 
odsjevom. Izraz mržnje stegne njegove tanke 
crte, a divlji bljesak zalije krvavim sjajem po- 
zlaćene zjene, koje se stoga pričiniše fosforne 
kao u tigra. 

Jahač je već bio daleko, na domaku logora, i 
tek se napola nazrijevao kroz pješčani vihor, što 


ga je divlji trk njegova konja ostavljao za so- 
bom. 

Međidur je skočio na noge pred svojim otrca- 
nim stanom i pruživši ruku kao da proklinje, 
mrmljao, je poluglasno nesuvisle riječi, u kojima 
je, mržnjom ispunjeno inđijčevo srce, iskalilo sav 
svoj otrov. 

»Samo te ona štiti, Draide! ... Ja te ne ću 
probosti, jer bi to značilo ubiti nju! . . . Zadrži je 



TELESKOP NA AUTOMOBILU 
Neki ljubitelj astronomije u Kaliforniji dao je postaviti svoj teleskop 
na automobil, da se brzo može odvesti na mjesto, gdje su najpo- 
voljnije prilike za njegova astronomska opažanja 

uvijek kod selbe, ako hoćeš da živiš! . . . Ah, ako 
ona jednoga dana ode, Draide, poglavico. Angu- 
da, ti ne ćeš imati dosta krvi, da ugasiš moju 
mržnju; tvoja sestra Halyma ne će imati dosta 
suza, da ublaži gnjev, koji me pali. Agonija vas 
oboje ne će imati dosta boli, ni dovoljno neču- 
venih muka, da mi plati sve ono, što sam radi vas 
pretrpio! . . .« 

Iscrpljen, s pjenom na ustima, a s mahnitim 
bjelilom u očima nesretnik se sruši na užareni 
pijesak. Ostao je tako ležeći ničice i ne osjeća- 
jući u svojoj usplamtjeloj mržnji vreli ujed sun- 
ca, koje je svojim strijelama prodiralo kroz ce- 
drovu krošnju i palilo usijanim žarom zamazane 
prnje parije . . . 

Pregled događaja 

30. srpnja. Proslava 60. godišnjice misništva 
nadbiskupa dra. Antuna Jeglića u Ljubljani. 

31. Kolnu u. Njemačkoj započeo 31. međunarodni 
esperantski kongres, na kojem su zastupane 
32 države. 

1. (kolovoza. U Budimpešti je guverner Horthy 
otvorio međunarodni skautski kongres. 

2. Izumitelj Marconi najavljuje izum, kojim će 
radio moći zamijeniti telefon sa žicama. 

4. Golem požar un'štio 400 kuća u grčkom gra- 
du Korintu. 

6. U Luxemburgu otvoren kongres »Pax Ro- 
manae«. 

9. U Irskoj hoće general 0’Duffy da sa svojom 
gardom »plave košulje« provede fašističku 
revoluciju. 

12. Na Kulbi srušen predsjednik republike Ma- 
chado, kojega je naslijedio Cespedes. 

13. — 15. U Nitri u Slovačkoj velika proslava 1100. 
. godišnjice kneza Pribine. 

19. Austrijski kancelar Dollfuss opet u Italiji. 

21. U Pragu otvoren svjetski cionistički kongres. 

23. U Vanšavi otvoren sedmi međunarodni kon- 
gres historičara, na kojem sudjeluje 1100 po- 
vjesničara iz sviju strana svijeta. 


V. BOL I RADOST 

Osovivši vitki stas pod lepršavim koprenama 
vraćala se Mahally s vrela, koje žagori u hladu 
smokava. Tanka joj ruka podržavala je na ra- 
menu krčag pun bistre vode, te su narukvice na 
ruci kliznule sve do lakta, a rekao bi, da se taj 
skupi nakit blista bljeđim sjajem nego li zlatne 
pletenice djevojke. 

Preugodna svježina spuštala se s neba sa sje- 
nama sutona. Jedva čujni glasovi ptičjeg cvrkuta 
dopirali su iz guštara akonta, a povjetarac tresao 
je latice s ruža i raznosio njihov miomiris 
zrakom. 

Najednom iza djevojke zaškripi pijesak pod 
topotom konjskih kopita. Ona se trgne iz svog 
maštanja, obazre se naglo i ugleda na stazici, nad 
kojom su se nadivile goleme platane, četiri čo- 
vjeka, četiri jahača... Trojica, od njih bili su 
Arapi brončane puti te su bez sumnje pratili kao 
vodiči četvrtoga, a taj . . . Bože moj, zašto je 
Mahallyino srce stalo udarati kao ludo, kad ga je 
ugledala, a da ni sama nije znala zašto?! . . . 
Premda je kao i njegovi drugovi bio odjeven u 
bijelu odjeću Prorokovih sinova, moglo se na 
prvi pogled prepoznati, da nije arapskog roda. 
Njegovo suncem opaljeno strogo lice, po kojemu 
su godine ili neka teška bol urezale mnoge bore, 
nije pokazivalo one tanke crte, koje su Obilježje 
djece pustinje. A njegove oči, koje je često za- 
mračila sjena neke tuge, bile su duboke i zami- 
šljene, ali plave kao čelik. 


Kad se njegovo oko sukobilo s Mahallyinim 
pogledom, njegovim umornim licem preleti neki 
bolan trzaj. 

»Zdravo, djevojko,« reče berberskim jezikom, 
»je li taj logor, kamo si krenula, logor plemena 
Anguda ?« 

»Taj je logor, kojemu vidiš odavle šatore, 
uistinu angudski, stranče,« odgovori ona istim 
grlenim narječjem. »Ustavi korak svog konja i 
prihvati gostoprimstvo', koje ti nudim u ime nji- 
hova poglavice, Sidi Draida.« 

Stranac se duboko pokloni ne rekavši ni riječi 
prihvaćajući i zahvaljujući u isti mah s tim po- 
zdravom. A Mahally nastavi svoj put k čadorima 
predvodeći 1 konjanike. Arapi su išli za njom 
hladno i ravnodušno kao pravi Istočnjaci. Evro- 
pejac je naprotiv drhtao od radosti i od boli, od 
straiha i od nade, ne skidajući željna pogleda s bi- 
jelog i krhkog lika, koji je išao' pred njim sličan 
svijetloj i miloj prikazi pod zelenom sjenom veli- 
kih stabala. A ispod lagane koprene od gaza, 
starac je pri svakoj kretnji Mahallyinoj opažao 
trenutačan divan ođsjev duge kose svjetlije, no 
što je zlaćanO' krilo rajske ptice. 

Prođoše kroz logor praćeni četom radoznale 
djece. Pod šatorima čuo se piskutljiv smijeh žena 
i po koji stih pjesama »kasida«. Ljudi, koji su 
sjedili na ulazu, nijesu prestali da piju duge lule 
i dobaciše strancima ravnodušan pogled pun one 
muslimanske flegmatičnosti, koju ništa ne može 
uzbuditi. 

Usred logora dizao se Draidov šator u sjeni 
triju golemih oleandera, s kojih se pri svakom 
dašku vjetra sipala kiša cvijeća na pokrov ča- 
dora. Pred vratima bilo je zabodeno u zemlju 
šeikovo koplje . . . Konjanici sjahaše, a Mahally 
odgrne panterinu kožu, koja je zastirala ulaz. 
Draid se pojavi na ulazu i pokroči živo prema 
strancu, koji mu je eto došao u goste. Ali pre- 
poznavši, koje je rase slučajni posjetnik, pogla- 
vica Anguda zadrhće od neke čudne slutnje. 
Britka bol ujede ga za srce, a neshvatljiva strep- 
nja obuze mu dušu, kao da će se doskora s nekim 
zauvijek rastati. On svrne na Mahally nemirnim 
i bolnim pogledom i šapne joj tiho: 

»Idi . . . idi, draga kćeri . . .« 

Te je riječi izrekao u arapskom jeziku, ali ona 
mu odgovori francuski: 

»D&, oče moj!« 

Stranac protrne kao ošinut munjom, problijedi 
i zaljulja se kao da će pasti. Grčevito se prihva- 
tio ramena vodiča, koji mu je stajao o desnu, 
ali se odmah svladao i raširio ruke kao da hoće 
pograbiti malu Mahally. No ona se već udaljila 
hitrim korakom, noseći svoj puni krčag na 
ramenu. Draid povuče oštro stranca pod šator i 
dobaci mu muklim glasom: 

»Zar ste došli, da mi je otmete?« 

Putnik uzvine na poglavicu bistre oči, u kojima 
su se cakli'le suze. Nekoliko 1 dugih časakai mje- 
rila su se ta dva čovjeka nijemim pogledom 
osjećajući, kako im se u srcu rađa i raste neko 
potajno mrko neprijateljstvo. A onda, putnik 

prošapće jednostavno glasom prigušenim od te- 
škog uzbuđenja: 

»To je moja- kći... vi ste spasili, prigrlili i 
ljubili moju kćerku...« Zastade, a zatim raširi 
ruke: »Hvala vam«, reče i dalje nije mogao. 

Draid je časak oklijevao, ali osjećajući, kako 
mu suze naviru na oči, pristupi i sakrije lice na 
ramenu stranca. 'U tom zagrljaju ra-spl inuo se 
osjećao mržnje, koji je već nikao u njima, kao 
što se rasprši magla u zoru, i ta dva« čovjeka- tako 
različita po rasi, običajima i jeziku, osjetiše se 
uistinu pravom braćom po srcu. 

A Maha,lly je međutim zamišljeno hodala kroz 
logor k šatoru, u kojem je s Halymom stano- 
vala. Opazila je onai vrlo doibro naglu kretnju 
stranca i njegovo uzbuđenje, kad je govorila 
franačkim, kako bi- Arapi rekli, jezikom... A 
opet... u njezinom srcu javljalo- se sada nešto 
čudno, nježan i dubok neki osjećaj, koji se pro- 
budio najednom u njoj, kad se njezin pogled 
sukobio tamo dolje kod vrela s pogledom stranca. 
Možda taj čovjek dolazi iz Francuske! Da, bit će 
zacijelo* sin MahaHyine domovine, o kojoj je tako 
često sanjala Živa želja zatitra u plavim oči- 

ma djevojke, da vidi opet tog stranca, da ga čuje 
govoriti o svojem zavičaju, da mu pokaže prsten, 
što ga Mahally nosi na ruci i na kojemu su ure- 
zana nečitljiva pismena, ali on će ih zacijelo znati 
odgonetati . . . Zanijela se, spustila na zemlju vrč 
i naslonila se na jedno palmino* deblo, od kojega* 
je njezino tijelo bilo mnogo vitkije, ni ne mi- 
sleći da nastavi svoj put. 

Polagano se spuštala noć, ona orijentalna noć, 
u kojoj je još svijetlo, — toliko jasnog svijetla 
šalju na zemlju nebeske zvijezde. Pokraj Ma- 
hallye nešto najednom zašušti u mraku guštare 
jedva čujnim šumom, kao da neka zmija gmiže 
kroz visoku travu. Djevojka se trgne iz svog ma- 
štanja i uspomena i ugleda, kako kraj nje sije- 
vaju dvije fosforne zjene. Čas zatim neka čudna 
sjena izroni iz šipražja i Mehidur, indijski ča- 
robnjak, stane pred djevojku motreći je tajan- 
stvenim pogledom magioničara, koji začarava. 

»Maihally, hoćeš li da znaš svoju sudbinu?« 
progovori on napokon. »Večeras sam pitao zvi- 
jezde — « 

Ona ga naglo prekine: 

»Pa ti znaš, da ja ne vjerujem u te 
stvari.« 

Čudnovat i podrugljiv smijeh zasikće 
među zubima mahrata. 

»Pravo imaš,« prizna tiho, tako tiho, 
da v ga je Mahally jedva čula. 

No žućkasto lice Indijca poprimi opet 
ubrzo svoj obični hladni izraz, samo je 
u njegovu glasu drhtalo malo ganuća, 
tako neobičnog kod tog opakog stvora: 

Slika desno: 

PRVI BERLINSKI BISKUP 
DR SCHREIBER NA ODRU 
U starosti od 60 godina umro je ovaj glasoviti berlinski 
biskup u noći između 1. i 2. rujna o. g. 


»Vidio sam, gdje je u logor stigao čovjek, . . . 
a taj čovjek nije arapske rase. Njegova je kosa 
bila plava kao i tvoja, Mahally, prije nego li ju 
je posula snijegom ista bol, koja je zarežala bore 
u njegovo. čelo i. zamutila njegove plave oči. Taj 
te je čovjek vidio, a i ti si zaustavila svoj pogled 
na njemu. Njegovo se lice zarumenjelo, a ti si 
problijedjela, opazio sam ja to! Glas krvi vikao 
je u vama, zato se to dogodilo . . . Konačno si ga 
povela prema logoru, i. dolk si stupala, pred njim, 
ja sam vas promatrao: Maha.lly, ti sličiš tome čo- 
vjeku, kao što slika perunike, koja drhće na dnu 
vrela, sliči perunici, što se nadvila nad vodom . . .« 

Tresući se sva, djevojka pograbi ruku čarob- 
njakovu. 

»Mehidure,« poviče drhćućim glasom, »ti znaš, 
tko je taj čovjek, reci mi, zapovijedam ti, da mi 
kažeš!« 

On joj ne odgovori odmah. Dok je djevojka 
drhtala bez daha u grozničavom očekivanju, lice 
se Mehidurovo opet izmijeni i poprimi izraz, ka- 
kav još nitko nije vidio na njemu. Njegov pogled 
postao je blag, a koprena sjete prekrila ga je 
maglicom suza, dok je glas, mek i topao, kako ga 
Mahally nije nikada čula, lagano govorio: 

»Sad se više ne čudim, što sam toliko volio 
tebe, jer sam i njega neizrecivo ljubio... Kad 
smo obojica bili tamo dolje u Indiji, u velikim 
pilanama Kalkute, on mi je bio tako dobar! . . . 
Kad je ulazio u radione, radostan uzdah izvijao 
se iz svačijih grudiju... Mi radnici uspravljali 
smo čela, s kojih je potokom curio znoj, i pri- 
anjali smo snažnije uz posao, jer smo znali, da 
nas u njegovoj prisutnosti ne će okrutni nad- 
glednici tjerati na rad kao marvu... udarcima 
biča! ... A kad je jednog dana jedan slon pobi- 
jesnio i ranio me, on je prijazno govorio sa 
mnom, zavio mi je svojom rukom ranu i dao mi 
je nekoliko rupija (indijski novac), da ne pone- 
stane riže u mojoj kolibi. Oh, zašto nijesu svi 
ljudi bili tako dobri sa .mnom kao on? . . .« Sti- 
snuo je zubima svoje usnice i na čas zašutio. No 
ta šutnja nije dugo potrajala . . . 

(Nastavit će se.) 




Slika lijevo : 

VITEZ, SMRT I ĐAVAO 
Bakrorez najglasovitijega njemačkoga slikara iz 16 . vijeka, Albrehta 
Diirera, koji je grad Niirnberg darovao A. Hitleru prigodom nedavnog 
kongresa njegovih pristaša u tome mjestu 

Mirku je bilo petnaest godina. Nikada nije za- 
pitao za roditelje; nije znao ništa drugo, nego da 
ima djeda i tetu. 

A kad bi jednoga dana i zapitao, obadvoje bi 
mu reklo, da su njegovi roditelji odmah iza nje- 
gova poroda umrli, i da ga je stari savjetnik po- 
svojio. 

Došla je jesen sa svojim zlatom, crvenilom i 
mođrilom. 

Sa polja su se k nebu dizali plamenovi vatara, 
u kojima su djeca pekla krumpire, a dim se dizao 
sve do dječijiih zmajeva, koji isu se visoko na vje- 
tru lelujali. 

Polja, ’su bila već ogoljela i tek se po koji cvi- 
jet razabirao: modri različak, crveni mak i neki 
žuti cvjetovi ... U malom gradiću bila je crkvena 
slava. Vrtuljci su se okretali, crveni i modri -baloni 
su se nestrpljivo pomicali na vrpci trgovca, kao 
da nestrpljivo 'čekaju da polete. Okretaljke samo; 
su mrmorile. Neki je cirkus razapeo svoja čelična 
užeta preko cijeloga prostora, gdje se zbor odr-i 
žavao. 

U večer pođe stari savjetnik is Mirkom, koji 
nikada još u životu nije vidio cirkusa, da mu pri-, 
ušti i to veselje. Već dugo godina nije bilo cir- 
kusa u mjestu. 

Sjajućim očima gledao je dječak sve moguće 
cirkuske igre i smijao se šalama klovnova. Na 
kraju predstave izađe jedna mlada djevojka pre- 
krivena samo pletenim ogrtačem od čipaka. Ona 
je izvodila razne vještine na užetu i na koncu 
ispustila- nekoliko raketa, koje isu se na noćnom 
nebu rastopile u suze . . . 

Narednog dana nestade Mirka. 

U njegovoj sobi nađoše ceduljicu: »Moja je 
domaja kod onih, koji se skitaju. Ostajte mi 
zdravo. Zahvalni vaš Mirko.« 

Tajni savjetnik odgega do zborišta, ali tamo 
nije više bilo- cirkusa. On je preko noći nestao. 

Policiji! Obećati nagradu?! 

Ah, šta! Ka.komože dvoje starih umornih ljudi 
zvati u svoju tišinu i samoću mladi život, koji se 
vratio po svoj prilici svojemu podrijetlu. 

Predvečer ise stari savjetnik uputi do male go- 
stionice iznad mjesta-, odakle se -mogao pregle- 
dati cijeli gradić u svojoj ljepoti. Zovnu, da mu 
natoče čašu zlatnoga mošta, i iskapi je u sreću 
svoga Mirka. 

»On ne će postati zločest, sigurno ne će!« 
mrmljao je stari gospodin. 

Dolje je iz kuća sukljao dim i šarao čudna 
slova na modrome nebu. Starome se savjetniku 
činilo, kao da se to piše budućnost njegova Mirka 
r na Nebu, ali sam nije znao da ta slova pročita, jer 
( su mu oči bile jako, jako umorne . . . 


JESEN 

Napisao I latiš Gefgen 

Na kraju grada živio je u svojoj ladanjskoj 
vili umirovljeni tajni savjetnik Lem'le povučenim, 
mirnim penzionerskim životom. Kad. je jednoga 
ranoga jutra pošao u vrt svoje -vile, nađe na 
pragu košaricu, u kojoj je bilo povijeno mab 
dijete Mala ceduljica molila je, da se nalaznik 
zaazme za dijete. 

Š*a će stari taj-ni savjetnik? Zovnu svoju staru 
gazdaricu i pokaza joj nalaz. Šta da rade? Da od- 
nesu J'jete na policiju i predaju ga u naihodište? 
Nipošto! Obadvoje starih ljudi imali su dobro 
srce, pa zadržaše dijete i odgojiše ga. 

Dijete je sjajno raslo i razvijalo se nazivajući 
staroga savjetnika djedom, a gazdaricu tetkom. 

Kad je Mirko odrastao za školu, pokazao se 
dobrim učenikom, a isto tako i kasnije u gimna- 
ziji. Dobro je učio, ali je u njemu bilo nešto ne- 
stalno, te su učitelji mahali glavom radi njegovih 
kojekakvih misli. 

Davno je već tajni savjetnik maloga uzeo pod 
svoje. 

Prošlo je mnogo godina. 

Tajni savjetnik je postao stari staračac od 
preko osamdeset godina, a gazdarica je prešla 
sedamdesetu. 

» Sinaja , d vicu 



Napisao 
Bogdan Babić 


Jeste li već bili u Bosni? Ne -mislim u Bosni 
uopće, nego u onoj pravoj Bosni, gdje se Istok 
miješai sa Zapadom. Tamo, gdje ćete vidjeti sve 
mješavine evropske i azijske kulture. Prođite 
kojim ovećim mjestom — gradom ili, gradićem, 
pa ćete opaziti, da ima vrlo, mnogo kavana. Nisu 
to velike moderne kavane s evropskim konforom, 
nego male skromne prostorije, gdje se u poseb- 
noj od opeka sirovoj i ne-uglađenoj peći nepre- 
stano »peče kava«. Na; toj sirovoj peći nalazi se 
jedna posuda, u kojoj je uvijek vrela vođa. Po 
zidovima, stafcimia. i d'rugim napravama poredane 
su posebne posude od bakra ili mjedi: »đezve i 
đezvice«, te onda porculanske posudice — »fin- 
dlžaini«. 

Možete vidjeti također češće, kako iz obližnjih 
dućana zovu vlasnika kavane — ili kako pravi 
Bošnjo veli »kahve« — po imenu: »Smajo, 
Ibro« ili kako drugačije i uz to viču: »Dvicu!« 
»Četiri dvice!« ili slično. Znači, da gazda, trgovac, 
obrtnik hoće nekoga mušteriju d'ai počasti crnom 
kavom i -da je naručio đezvu od dva findžana ili 
toliko puta po dva, koliko je »đvica« zovnuo. 
(»Dvica« dakle znači đezvu s dva findžana.) 

Pa ne piju samo mušterije u dućanima i radio- 
nama, piju i pozvati u uredima- i sami činovnici 
(uza sve zabrane). »E, tako je adet« t. j. takav je 
običaj, kazat će vam svatko, koga. upitate, zašto 
je tako. Crna- je kava u Bosni ljeti mjesto slado- 
leda, ona rashlađuje, iako- je vruća. . ., zimi ona 
zagrijava! I tako je crna kava dobra za svako 
godišnje doba. 

Ima- crna kava- svojih dobrih svojstava, oso- 
bito iza jela i kod onih, koji su naviknuti da puše. 
U duhanu je jedan otrovni spoj »nikotin«, a u 
kavi je također otrovan spoj »kofein«. Ta se dva 
otrova međusobno pobijaju. Dobro je zato uz 
crnu kavu puši, ti — i obrnuto, ako pušimo, dobro 
je piti crnu kavu. Čini se, đai crnoj kavi neki 
istočni narodi imaju da zahvale svoj mir, jer im 
nekako -na živce djeluje. U nas se crna. kava^upo- 
trebljava osobito rado iza jela, zai pospješenje 
probave, te napose, ako je potrebno, da čovjek 
zbog kakva posla ne želi da spava, nego bdije 
preko noći. 

Međutim može crna kava i da manje štetno dje- 
luje, ako se samo priredi na zgoda-n način. Vrlo 
je loše, kada crnu kavu kuhaju tako-, da- je puste 
posve prevreli, jer na taj način tekućina dobiva 
veliku množinu kofeina i onda mnogo jače dje- 
luje ma organizam. 

Najbolje se kava priredi tako, da se u đezvicu 
naspe vruća zašećerena voda i stavi na vatru. 
Kada voda počne vreti (ključati), onda se zaspe 

Slika desno : 

ARAPIN PIJE KAVU 

No čini se, da je ovo fotografiran kakav filmski glumac, jer 
„samovar" nije ovakav, a mjesto „findžana" na našoj je slici šalica 


odgovarajućom množinom poput brašna sitno 
samljevene kave. Za mljevenje kave upotrebljava 
se posebni t. -zv. »turski ili bosanski mlin«, koga 
opet 1 u mnogim krajevima Bosne zovu »vodeni- 
com«. Kava mora ibiti samljevena sitno poput 
(brašna. Kada se metne na vruću vodu-, ona pliva, 
dok je vrijenje vode ne zahvati. Ne smije se do- 
zvoliti, da vo-dais kavom prekuha, nego tek da se 
(nadigne. Kada se kaiva ovako jednom nadigne, 
skida se -sa vatre i čeka, dok se ne smiri. Iza- toga 
(se meće opet na plamen, da se drugi put nadigne; 
pa i treći put. Ovako kuhana kava (u Bosni se 
kaže »pečena« kava) izvrsna je teka i ne djeluje 
tako (štetno. Kadi se kava tri put nadigla, digne se 
(sa vatre i doli je (nekoliko kapi) mlake vode. Iza 
toga isfe pusti, da se slegne, i kaščicom samo po 
površini promiješa. Tako se na kavi hvata pjena, 
koju u Bosni zovu »kajmak«. Kava bez kajmaka 
ne znači; ništa. 

Pravi Turci međutim ne kuhaju kavu na taj 
način. Kavu ne melju nego tucaju u drvenim šu- 
pljim panjevima, osobito je glasovita tucana u 
frešnjevu panju. Ovakav panj zove se »dibek«, 
a u Bosni se kod kavana može vidjeti, kako tu- 
caju kavu. Usitnjena kava meće se u praznu đez- 
vicu i na nju se lijeva voda, koja vrije, onda po- 
stavlja na vatru, dok ma-k> ne provre. Turci i; 
tnmogi u Bosni ne šećere kavu, nego meću grudicu 
šećera u usta i preko- te grudice šećera piju crnu 
kavu. 

Poseban je i način, kojim pravi Turčin pije 
kavu. To se međutim može vidjeti i u Bosni. Kava 
mora biti posve vrela, a pije ( se sr čuči uz dugo i 
glasno -usrkivanje. 







Hohštapleri 

Pri onome šarenilu ljudskih karaktera, ka- 
kvima obiluje ovaj svijet, izdanci ,su svoje vrsti 
oni tipovi, koje nazivamo imenom — hohštapler., 

Svi znamo, kako se vješto* drže i pritajuju po- 
jedini stvorovi iz životinjskoga carstva. Eno 
mačke, pseta. Uđivljenja: je vrijedno, kako maj- 
storski zavaraju svoju žrtvu, prije nego će je za- 
skočiti. Tako i kobac čini. Lukavost lisice je 
upravo poslovična. 

Prema mnijenju nekih naučenjaka ove priro- 
đene sklonosti idu kod nekih životinja tako da- 
leko, da prelaze i u svijesni nagon. Oni tvrde, 
da ma ipr. i konj zna isimulirati hromost, me bi li 
'se na taj način riješio tereta, štono mu ga uprtiše 
na leđa. Pa iako se mi baš i ne bismo mogli slo- 
žiti ,s ovom njihovom tvrdnjom, ali svakako mora 
se dopustiti, da ima nešto u životu životinja, što 
upućuje, da se mogu i znaju pretvarati. Praiskom- 
ski je to životni nagon, toli potreban za; održanje 
sebe, svoje rase. 

Nešto 1 je takova slična i u čovjeka, u izvjesnom 
stepenu. Eno, kako i novorođenče povezano u 
pelenice plače samo zato, da zavara majku, kao 
da je »mokro«, me bi li se na taj način oslobodilo 
neugodna povoja. (Da li je to svijesno, nije o 
tome sada riječ). Razbije li dijete čašu, pritaji se 
i šuti, čineći se ne vještim, dapače će svaliti kriv- 
nju i na drugoga, samo da tako ono* ne bude 
krivo i izbjegne kazni. 

A što da rečem o onim uobičajenim »konven- 
cionalnim lažima«? 

Priznati se mora., da mnoge domaćice imaju 
prilično spretnosti u toj — dvoličnosti. Dok će se 
ona — štono je riječ — u lice rastapati od radosti 
i veselja te obasipa vati svoju prijateljicu, koja 
ju je pohodila, laskavim riječima: kako joj lijepo 
stoji šešir, haljina itd., to će se odmah promije- 
niti, čim gošća ode, i podrugljivo' ogovarati i nje- 
zin šešir i njezinu haljinu. . . 

Uostalom izar nema pravo učeni psiholog dr 
Ernesit Vyltfen, ako u svojoj i» Psihologiji hoh- 
štaplera« pita: »Tko može staviti ruku na srce i 
zakleti se, da. je uvijek i sasma ispravan?« 

Samo nešto. Ne ističe li svatko od nas* samo 
svoje dobre strane, a prikriva zle? Zar mnogi« 
prekomjernom hvalom svoje robe ne pružaju 
drugome — rog za svijeću? Pomislite samo, što 
bi se dogodilo, kada bi kojim slučajem istinski 
čarobnjak zamahnuo »svojim štapićem i jednim, 
mahom skinuo s onih seta, laća po korzu sav onaj 
varav sklad i sjaj, u koji su se oni emajlirali! 

Kada bi se ljudstvo zadržalo na ovoj pličini, 
pretvaranja i prenavljanja, i ne bi ono samo po 
sebi« bilo (baš toliko zlo». Ovisilo- bi samo o finoći 
odgoj a>, do koje visine kadar (bi se tko bio uzdići 
»naprama slici «i prilici Božjoj«. 

Ali nažalost moramo malo da rastvorimo i one 
guste kapke i spustimo pogled do onih mračnih 
razina, gdje se gnijezde oni pravi sljepari, oni 


NAPISAO STJEPAN GORUPIĆ 

pravi — hohštapleri. Ta riječ »hohštapler« — 
kako izvodi dr Vylfen — šatrovačkoga je (lo- 
povskog) podrijetla. »Stabuler« znači prosjak, 
»hodi« je visok. Dakle nisu to oni obični, prosti 
zločinci, nego su to neke vrsti« »aristokrate« u 
sklopu zločinačkih nastranosti. 

Istančana lukavost, prepredenost, pa ako im 
je priroda još udijelila i elegantnu pojavu, ari- 
stokratsku koju crtu lica, fin nastup i otmjene 
kretnje — ipa, uz lijepo odijelo — e to su ond'a 
ti tipovi upravo kao stvoreni« za taj zločinački 
posao. Na jeftin, fin a« lažni način dokopati se 
lagodna života. Prikazuju se višima, ljepšima, 
boljima no* što uistinu jesu. 

Sjetimo se samo onoga Ignaca Strasnofa, koji 
je prije nekih 30 godina u pozi ministerijalnoga 
savjetnika iz Beča nastupio u Zagrebu i kroz tri 
dana vukao za nos neke naše tada na j viđeni je 
ljude. A bio je inače posve obični čovjek. 

Ništa manje nije uzvitlao prašinu ni postolar 
Viliim Voigt, Nijemac. On je obukao odoru pru- 
skoga časnika, pa premda nikada vojniik nije bio-, 
zaustavio- je na ulici grada Berlina vojničku 
stražu od deset momaka, stavio ju je pod svoju 
komandu i otišao u obližnje mjesto Kepenik. Tu 
je uz pratnju vojničke straže pregledao općin-, 
sku blagajnu, načelnika i blagajnika strpao u 
općinski zatvor, novac blagajne spravio u- svoj 
džep i — otišao- netragom. 

U izdanju Matice Hrvatske iznesao je prije ne- 
koliko- godina književnik Mirko Breyer hohšta- 
pleri ju pod naslovom: '»Zanović i njegovi sinovi.« 
Zanovići, rodom iz Budve kod Boke Kotorske, 
bijahu duševno nadareni. Otac trgovac. Preselili 
se u Mletke u 18. istoljeću. Tamo- su ubrzo pod- 
legli ubitačnom utjecaju lakoumnih mletačkih 
fićfirića i raskošnih veseljaka. Elegantno se obla- 
čili i fino ponašali. Kada .im je maska s obraza« 
skinuta,, izmakli su brzo iz Venecije. Jedan se od 
njih razmetao sjajem i ugledotn po Srednjoj 
Evropi, pa čak dopro i do pruskoga dvora. Pri- 
kazivao se tamo kao praunuk legendarnoga 
albanskog junaka Kastriote Skenderbega. Druga 
dvojica bančila se po- Rusiji te svojim otmjenim 
držanjem i nošnjom (zavaravali i objeručki isko- 
rišćivali gostoljubivost boljarskih domova«, pri 
kartaškome stolu, ;kod lakovjernih domaćica. Na- 
pokon su do’lijali, i nestalo ih u potpunom raz- 
garu njihovih vrednota. 

Uostalom zar nije i naš zemljak Mirko Mara- 
tović, inače »nazovi gro-f Mirko Pyelik-Inn, izveo 
majstorski hohštaplersko djelo kod nas u Za- 
grebu, s, onim milijunski vrijednim diptihonom, 
što je uzeo iz riznice prvostolne crkve? 

Često čujemo i čitamo o ovoj ili onoj zgodi 
takvih zločinačkih uzoraka; to su sljepari, hoh- 
štapleri, »prvoga reda. 

No i oko nas se vrze i »provlače oni mali, sitni 
hohštapleiiići, s kakvima se mi prečesto s-usre- 

(Svršetak na str. 785.) 

ZjAl dobru djecu 

I(r^FISA.O KT. FETRIĆ 


Nekom mladom konju bijaše ime Ali-Baba. Bio 
je on divna životinja, vitka i; živahna, sjajne 
dlake, bistrih očiju i ipotpuna, netaknuta zubala. 
Uživao si, kad je udario inogom. kad su mu ispod 
potkove iskre vrcale i ikad je onako u nemiru, da 
su mu svi mišici igrali, čekao* ii’* strelovito izlazio 
iz staje. 

Njegov ga je gospodar cijenio iznad svega i 
pažljivo s njim postupao. Brzi automobil uza svu 
njegovu spretnost i uza sve, što je bio bolji od 
konja, ipak mu nije smanjio ugled kod gospo- 
dara. Ostao je on i nadalje -gospodarev miljenik, 
jer miu je svojom pojavom ispunjao i zadovo- 
ljavao sve želje njegove bujne mašte. 

Krasno ga je bilo- vidjeti, kako* u galopu Lde 
cestom, da se brzo izgubii u šumi. Tuđa je on bez- 
brižno lutao uđišući miris kestena, jagoda i trava 
i slušao, kako vjetar prolazi kro-z šumu, zastra- 
šuje koze i jelene i olbalijuje na zemlju kestenje 
i žirove. Uživao je u tišini i slobodi. 

Dragan i miljein Ali-Baba je morao* biti sretan. 
Ništa mu nije manjkalo. I ništa ne bi njegovoj 
sreći ni smetalo da nije imao svojih pogrešaka. 
To je zato, jer živine nisu sa\ ršenij-e od ljudi. A 
Ali-Baba je bio prožđrijivac. 

Da ga sačuva jakim i lijepim, tačno mu se mje- 
rila njegova mjera zobi. Ipak on nije htio- biti 
gladan. On bi prolazeći putem koliko je god mo- 
gao naokolo kidao i žderao sve mlado bilje. A to 
je za bilje bila nepopravljiva šteta*. A kad bi mu 
njegov gospodar na svečane dane uzeo pažljivo 
glavu u ruke i pružio mu komadić šećera, činilo 
-se, da je Al)i-Baba dobivši tek mrmljao*: 

»Jedan komad, samo jedan komadić! Upravo 
za ništa!« U sebi je mislio, kako (mu je gospodar, 
koji je htio sačuvati njegovo zdravlje i ljepotu, 
škrt. Nikako se nije mogao uvjeriti, da je umje- 
renost, na koju je njegov gospodar tako ljubo- 
morno pazio, za njegovo dobro. 

Tko bi uostalom pažljivo slušao, sve, što go- 
vore stari* i ozbiljni (ljudi? Oni misle, da imaju 
iskustva. Krasno. Kada propovijedaju uzđržlji- 
vost, nije li to samo* za to, jer im je zlo u želucu 
i jer su izgubili zube? 

Tako je mislio- Ali-Baba. žmirkajući na jednu 
vreću zobi, koju je jedan nemarni sluga bio 
ostavio u staji bez ikakve bojazni. 

Zobnicu je on davno već bio ispraznio. Stara 
kobila je sp-availa. Pojavi se jedan proždrljivi 
miš, s kojim je konj bio uvijek u dobrim odno- 
sima. Iako ga je nekako gledao s visoka, ipak je 
puštao da slobodno švrlja po svim rupama ko- 
njušnice, gdje je on za sebe nalazio dragocjenih 
zalogaja*. 

»Gospodine mišu,« reče konj najednom, »ne 
bi Ili mi ti htio* učiniti jednu važnu uslugu, koju 
ću ti ja* jednom naplatiti?« 

»Zašto ne, ako je moguće?« odgovori miš sav 
veseo, da on tako malen može pružiti barem ka- 
kvu uslugu velikom i moćnom gospodinu.« 


»Ti vidiš ovu vreću? Njezin je sadržaj za mene 
prava dragocjenost, ali ja ne mogu nikako d'a 
odriješim vezu. Sudbina, koja me s druge strane 
tako obilno nadarila, zanemarila je da mi, dade 
tako malene oštre zube kao tebi. Raskidaj da- 
kle ove veze i, vjeruj ti Ali-Babi, bit ćeš na- 
građen.« 

Da s-e iskreno reče, konj nije znao, na koji bi 
način mogao nagraditi miševu muku, ali je bio 
uvijek spreman, da izvrši svoje obećanje. A uosta- 
lom, kako bi tako malena živimiea mogla posu- 
mnjati u riječ diva. — kao što je Alii-Baba. 

Stavi se -dakle -na posao, griskao je, rezao i 
grizao*, dok se za malo vremena vreća ne otvori 
i pokaže se zlatna zob. 

Proždrijivac nije imao vremena da reče »hva- 
la«. Bacio se na zob skačući od veselja, što mu je 
konačno ipak uspjelo da može do sita jesti. Brzo 
i uzrujano stao* je da ždere. 

Zaludu se stara kobila od -tog nenađnog šuma 
probudila, otvorila začuđeno oči i prestrašeno po- 
gledala mladog nepromišlljenika na djelu. 

»Nesretniče! Ne zloupotrebljavaj dano dobro! 
Stani! U najmanju ruku iziažeš se .opasnoj ne- 
probavljlivosti. Stani! Tko zna, ti bi od toga mo- 
gao i umrijeti . . .« 

Ali-Baba ga prezirno pogleda. Taj nesretni zlo- 
kobni. prorok za-viđa na njegovom uživanju! Ona 
misli, daće svojim dosadnim propovijedima pre- 
kinuti ovu iznimnu i kialjevsku* svečanost! 

Ždeiao je i žderao misleći, da će time pos-ebno 
koristiti svom gospodaru, i uživajući, što prvi put 
zadovoljava svoju proždrljivost. Žderao je i 
žderao . . . 

Išlo je to dalje, tako da su sutra otvarajući 
konjušniicu naši A li -Babu razvaljena na svom le- 
žaju, četiri potkove u zrak, zastrtih očiju-, trbuha 
neobično naduvena pokraj prazne vreće i oža- 
lošćene kobile. Bilo- ga je nemoguće spasiti! 

Tako je poginuo Ali-Baba, krasan konj crnko, 
žrtva svoje proždrljivosti . . . 


Zašto oglašuiemoT 

Zato, jer želimo upozoriti sve one, koji imadu 
financijalnih briga, na organizaciju naših domaćih 
trgovaca - detaljista pod firmom: Prodajna. 
Zadruga Detaljnih Trgovaca, Za- 
greb, Ilica 34, koja daje činovnicima, penzione- 
rima, privatnicima itd. kredite za kupo- 
vanje robe uz mjesečnu otplatu i najso- 
lidnije uvjete. — Od početka našeg poslovanja 
podijelili smo preko 20.000 kredita, što je sigurno 
najbolji dokaz, da smo stekli simpatije trošećeg 
općinstva. Ako se hoćete i Vi upoznati sa našim 
radom, posjetite nas, mi ćemo Vam rado i naj- 
diskretnije pomoći. Ako nemate vremena zahtije- 
vajte pismeno opširan prospekt, ili nas 
nazovite na tel. br. 5699 pa ćemo Vam isti 
odmah dostaviti. — Zabilježite si naš naslov f 
telefonski broj, možda ćete danas sutra trebati, 

Budući vojvoda. »Ko je najveći- go- 
spodin u puku?« pitali su redova 
Ivana. 

»Pukovnik!« odgovori točno Ivan. 

»A tko je pođ njim?« 

»Konj !« 

Brk! Liistonoša polaže ispit za drugi 
razred -gimnazije. 

Profesor prirodopi-sa: »Šta mi 
znate reči u kratko o kukuruzu?« 

List on osa: »U kratko, da spo- 
menem na kukuruzu najvažniji je 
brk!« 

Najkraći odgovori. »Mate! . . .« 

»A . . .« 

»Kako si?« 

»(E . . .« 

»Kako- /živiš?« 

»O . . .« 

»Imaš li djece?« 

»I . . .« 

»Je li ti zla žena?« 

»U . . .« 

Ličnost. »Halo?« 

»Tko je tamo?« 

»Ovdje admiral. Vi ste — kapetane? 
Poznao sam vas po glasu.« P. 

Prepirka u kinu. Gospodin u za,d u 
njem sjedištu u ki'nu za vrijeme pret- 
stave obrati se gospođi, koja je sje- 
dila pred njim: 

»Gospođo, molim vas, skinite šešir. 
Ja sam 15 dinara platio za svoje 
mjesto!« 

»Gospodine, ja sam za svoj šešir 
platila 150 dinara.« 

Čudna žena. Dvije prijateljice raz- 
govaraju o svojo.j zajedničkoj pozna- 
nici. Jedna upita: 

»Kakva je žena, u stvari, ta gospođa 
Marta?« 

»Šta da ti kažem . . . Ona nosi šešir 
od pretprošle godine, zimski kaput od 


TORBICE 

Fuzy-Kovčezi 

u svim veličinama 

TORBE Zl SPISE (AHTENTAŠE), NOVČARKE, TORBICE 

za dame i sve vrsti kožnate robe 
Sada : 

Nova zgrada Zaklade, 
ugao Ilice i baruna Jelačića. 

prošle, vozi se automobilom, koji je 
ove godine kupila na otplatu, a živi 
od prihoda, koje će tek iduće godine 
imati . . .« 

Sve je svršila. Domaćica pita svpju 
služavku: 

»Ana, jeste li očistili od prašine sve 
staklene stvari?« 

»Jesam. Počevši od malih čaša za 
liker sve do laižnog nakita!« 

Razumljiva stvar. Jedan gospodin 
ulazi u kuću, -gdje ga dočekuje doma- 
ćica, stroga izgleda, prava Ksantipa. 

»Želio bih s vašim mužem razgo- 
varati . . .« 

»I ja bih željela! Već je pet godina 
prošlo, kako mi je nitkov umakao!« 

Iz Brazilije. Gospodar se obraća 
svome sluzi: 

»A šta si rekao, Manuele, onom 
skotu, koji je dolazio- u mom otsustvu 
i prijetio, da će me ubiti kao psa?« 

»Izjavio sam mu, da, žalim, ali moj 
gospodar nije kod kuće...« 

Duh vremena. Mili-voj: »Mama mo- 
lim te prišij mi d-ugme na hlačama, 
opalo mi je...« 

Mama: »Ja nemam vremena, moram 
u ured, neka ti ga tata prišije.« 

Iz škole. Profesor: »Pazite sada, 
Ivicu, ako ja podignem jedan kilo- 
gram jedan metar visoko, što je to?« 

Učenik: »To je onda jedna konjska 
sila!« 

Okrutna gospođa. Sluga jedne go- 
spođe donese poznatomu rastreše- 
nja!ku krasan dar. Kako mu ovaj nije 
dao napojnice, sluga mu napomenu: 
»Blagorodni gospodine, molim, da bu- 
dete tako ljubazni te mi date potvrdu, 
da mi niste dali napojnice, inače će 
moja gospođa, koja je vrlo točna, mi- 
sliti, da sam napojnicu zapio!« 


ZYKLONB. 

jest najsavršenije sredstvo za uništavanje 
svih kućnih insekata kao: stjenica, mo- 
ljaca itd. Ne oštećuje namještaj kao ni 
tkanine uz garanciju. Ne nasjedajte drugim 
nesavršenim sredstvima. Izvađa i upute 
daje ZYKLON a. d., Zagreb, Miramarska 
cesta 25. Telefon 41-65 



— Halo, draga Ivko! Zadnje nedje- 
lje sam ti poslala »Šljivare« i »Bolesti 
žitarica« . . ., a evo danas imam pred 
sobom i neka druga, jeron-imska .izda- 
nja za godinu 1934. i to upravo -ona, 
koja -se dobiju za 20 dinara! . . . Čekaj, 
molim te, ne budi: nestrpljiva!... Po- 
red »Danice«, »Šljivara« i »Bolesti 1 ži- 
tarica« u ovu -skupinu idu još dvije 
knjige i to »Evanđelist« i »Od Hrvat- 
ske do Indije«. Lane smo bili dobili 
prvi -dio »Evanđelista«, a ove godine 
nadbiskup Šarič napisao je tumačenja 
drugom nizu evanđelja, onima, koji 
se čitaju u korizmi, i o Uskrsu. I ovaj 
drugi dio kao i o-naij prvi, čita se 
s mnogo užitka i koristi, jer ih je pi- 
sao nadbiskup pjesnik i to načinom, 
koji je svima nama vrlo- pristupačan, 
jer dira u pravi živac suvremenog ži- 
vota .. . »Od Hrvatske do Indije« još 
nisam dospjela pročitati, no čini se, da 
će i to biti lijepa knjiga. Opisuje pu- 
tovanja i muke jednog Hrvata u našoj 
prošlosti prema njegovim vlastitim bi- 
lješkama. Ja vrlo rado čitam putopise, 
pasam ovu knjigu ostavila da je pro- 
čitam na koncu . . . Kad budem go- 
tova, poslat ću, ti-... Pišu mi iz jero- 
nimske uprave, da će mi za narednu 
nedjelju poslati i sva ostala izdanja 
za godinu 1934., pa ću ti o njima ja- 
viti, netom stignu. Zbogom, Ivko! Žuri 
mi se! Do viđenja! 



Ofiaćic U&toiti 

R OBRIJAN SE ŽENI 



Ispred slike svoje drage 
čika sanja mnogo sreće: 
kleknuo je na koljena 
te joj pruža krasno cvijeć 


Zatim eno već se vidi, 
gdje u crkvu hrabro stupa, 
u junačk : m grudima mu 
uzrujano srce lupa. 


Već i sina jednog ima, 
mora da ga češlja, mije, 
a kad nije sve u redu 
ženica ga ljuto bije. 


Kada dični naš Dobrijam 
sjetio se sve te sreće, 
eno sliku svoje drage 
na ulicu hitro meće . . . 




RUČNI RjTD 



Ovaj posve novi oblik prsluka do- 
bro pristaje tijelu, a radi se u dvije 
boje: smeđa i naravna boja (beige), 
zatim svijetlo i tamno modro; crveno 
i ružičasto i t. d. Treba oko 160 gra- 
ma tamnije i 120 gr. svjetlije vune 
marke Mitson *li 200 gr. tamnije i 150 
grama svjetlije vune marke Merinos. 

Leđa. Počnemo s pojasom. Na igle 
debljine 3 mm započnemo 38 očica sa 
tamnijom vunom i pletemo jed'nu oči- 



kao i ostalo željezno po 
kućtvo kupujete najbolje 
i najjeftinije kod proiz- 
vađača 

FILIP BAUMA ZAGREB 
ulica Ivana Dežmana 1 

(Prolaz u Tuškanac) 
Telefon broj 83-60 1 53-46 

cu pravo, jednu naopako. (SI. I.) Kad 
je dugačko 40 cm, onda završimo. Za- 
tim opletemo još jedan takav dio za 
pojas s prednje strane. Prsluk počne- 
mo plesti na 110 očica sa tamnijom 
vunom i pletemo jedan red pravo, je- 
dan naopako (SI. II.) u 6 redova. Za- 
tim sa svijetlom vunom opletemo sa- 
mo jednu očicu, uzmemo tamnu vu- 
nu, okrenemo jednu nit oko druge i 
ostatak pletemo tamnom vunom. Sa 
naopake strane se vraćamo, ali ople- 
temo jednu očicu više sa svijetlom vu- 
nom. Tako pletemo u svakom redu je- 
dnu očicu više svijetlom vunom. Kad 


V eliki izbor otomana, madraca, fotelja itd 

JOSIP OJMDRUŠ 

tapetar i dekorater 

Zagreb, Frankopanska 5, Tel 61-09 


Emancipirajte ** e 
od Inostramii proizvoda, u 
tome leži Vaš patriotizam 

DINARA 6* — 

SALVODONT 

r asta za zube bijeli zube, odstranjuje 
rastapa zubni kamen. — Proizvodi : 
Drogerija SALVATOR 
Zagreb, Ilica 61 - Vlasnik M.F.J.Segedl 
Kod narudžbe od 12 tuba uz izrezak 
ovog oglasa oijena tubi Dinara 5'— 


imamo 21 cm od početka, završimo 
7 očica sa svake strane, zatim po dvi- 
je očice u dva reda i napokon po je- 
dnu očicu u dva reda. Onda nasta- 
vimo plesti posve ravno, dok nemamo 
34 cm od početka. Za ramenice zavr- 
šujemo po pet očica najedamput u 
pet redova sa svake strane i onda sve 
očice, koje ostanu u sredini. 

Prednja strana. Desnu pred- 
nju stranu pletemo tamnom vunom, a 
lijevu svijetlom. Obje su strane je- 
dnake, samo treba paziti, da izrez 
oko ruke radimo na protivnoj strani. 
Počnemo na 114 očica i pletemo je- 
dnako 14 redova, zatim završimo 11 
očica sa prednje strane. U slijedećem 
redu završimo opet 7 očica, onda dvi- 
je i opet dvije. Oduzimanja se vrše 
svaka 4 reda, dok ostane toliko očica, 
koje su potrebne za ramenice i dok 
je prednja strana dugačka 36 cm kao 
i leđa. 

Rukavi. Sa tamnom vunom po- 
čnemo na 62 očice i pletemo 2 očice 
pravo, 2 naopako, dok ne dobijemo 
duljinu od 7 cm (si. III.) zatim ple- 
temo red pravo i red naopako, u sed- 
mom redu počinjemo raditi, svijetlom 
vunom kao na leđima i dodajemo po 
jednu očicu sa svake strane u sedam 
redova, dok nemamo 49 cm. Zatim za- 
vršimo po 2 očice na početku sva- 
koga reda, dok nam ne ostane 14 oči- 
ca u sredini, koje moramo završiti u 
jedamput. Pruju oko izreza radimo na 
tanjim iglama i započnemo na 8 oči- 
ca. Sve pletemo pravo (si. IV.). Kad 
imamo duljinu, koja nam je potrebna 
da opšijemo čitavi .izrez oko vrata, za- 
vršimo posve ravno. Zatim sašijemo 
strane, ramenice, rukave, a na pojas 
prišijemo tri puceta od sedefa. I. M. 

ŠAH 


Problem broj 35 

B. Pimenoff 



Bijeli matira u dva poteza. 


Čini se, 

da vi još nemate sviju knjiga, koje je 
izdala KNJIŽNICA DOBRIH ROMANA ! 
Naručujte još danas besplatni popis te kom- 
pletirajte što prije tu divnu zbirku romana u 
svojoj knjižnici ! 


Ilustrovani tjednik „ Obitelj * izlazi svake nedjelje. Pretplata 30 Din na tri mjeseca, za inozemstvo 3 dolara godišnje. Pretplata se plaća unaprijed 
Rukopisi se ne vraćaju. „ Obitelj “ izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik B Obitelji “ 
Zagreb, Trenkova 1. Adresa uredništva i uprave * Obitelji “ : Zagreb, Trg Kralja Tomislava 21. Telefon 54-17. Ček. rać. pošt.šted. br . 33.536 
„ Obitelj * se tiska u Tiskari Narodnih Novina u Zagrebu , 7a tiskaru odgovara V , Kirin, Zagreb, DežNićeva ul. 2, 


IZ SALEZIJANSKIH 
MISIJA U KINI 

Prigodom nedavnog bo- 
ravka salezijanskog mi- 
sionara Josipa Kereca 
u Zagrebu donosimo ne- 
koliko snimaka Iz njego- 
vih uspjelih nastojanja u 
velikom kineskom gradu 
Hon- Kongu 


Slika desno : 

POSTOLARSKA ŠKOLA I RADIO- 
NICA 8ALEZI jANSKE MISIJE 
U HON-KONGU (KINA) 





MALA SALEZIJANSKA TISKARA 
U -HON-KONGU 

Dolje: NACRT CRKVE, KOJU U HON-KONGU 
GRADI SALEZIJANSKI MISIONAR 
J. K E R E C 

Donji đlo zgrade udešen je za omladinski dom i različite druge 
ustanove, a gornji dio je crkva 



